
RAPORT DE SPECIALITATE
privind aprobarea cuantumului premiilor care urmează a fi acordate în urma organizării concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”

Având în vedere Expunerea de motive a Primarului Municipiului Timişoara nr. SC2018-24390/18.10.2018 şi Proiectul de hotărâre prin care se propune aprobarea cuantumului premiilor care urmează a fi acordate în urma organizării concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, facem următoarele precizări:
Unul din obiectivele de investiții propuse de municipalitate privind modernizarea infrastructurii și punerii în valoare a patrimoniului municipiului Timișoara este reabilitarea și refuncționalizarea Turnului de Apă, situat în Timişoara, str. Gh. Bariţiu nr. 3. 

Pentru găsirea celei mai bune soluții pentru punerea în valoare a acestui obiectiv de o importanță istorică deosebită pentru Municipiul Timișoara, s-a optat ca atribuirea contractului de servicii de proiectare să se realizeze în urma organizării unui concurs de soluții, conform prevederilor Legii nr. 98/2016 privind achizițiile publice si a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din <LLNK 12016    98 10 201   0 17>Legea nr. 98/2016.
În acest sens, prin grija Serviciului Monitorizare Implementare Proiecte din cadrul Primăriei Municipiului Timișoara, s-a încheiat cu SC Rheinbrucke SRL contractul nr. 66/05.06.2018 având ca obiect prestarea serviciilor de consultanță pentru organizarea și jurizarea concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”. Evaluarea proiectelor prezentate în cadrul concursului de soluții, stabilirea ierarhiei finale și implicit desemnarea concurentului câștigător, se realizează de către un juriu independent și obiectiv, constituit prin Dispoziția Primarului Municipiului Timișoara.

Conform prevederilor Legii nr. 98/2016 privind achizițiile publice, cu modificările și completările ulterioare și a HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016, concursul de soluții se impune a fi parte a unei proceduri mai ample ce duce în final la atribuirea unui contract de servicii. În urma concursului de soluții și stabilirii ierarhiei finale se vor declara un număr maxim de 3 câștigători, concurentului clasat pe locul I atribuindu-se contractul de proiectare (întocmirea documentației tehnico-economice DALI+PT) pentru realizarea investiției ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”.
Astfel, pentru încurajarea competiției, prin depunerea a cât mai multor proiecte în cadrul concursului de soluții, propunem cuantumul premiilor, astfel:
· premiul I - contractul de servicii de întocmire a documentației tehnico-economice (DALI+PT) precum și asistenţa tehnică de specialitate din partea proiectantului pe perioada implementării proiectului, în valoare de 112.000 lei, fără TVA

· premiul II - 23.350 lei

· premiul III - 14.010 lei

Sursa de finanțare este bugetul local al Municipiului Timişoara, secțiunea dezvoltare pentru premiul I, respectiv secțiunea funcționare pentru premiile II și III. 

Menționăm faptul că, cuantumul premiilor mai sus menționate au fost stabilite în cadrul Caietul de sarcini nr. 5525/08.03.2018 – secțiunea Premiere, al autorității contractante Municipiul Timișoara, care a făcut obiectul derulării procedurii de achiziție publică pentru atribuirea contractului de servicii de consultanță pentru organizarea concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, în urma căruia operatorului economic SC Rheinbrucke SRL, în calitate de consultant, îi revin sarcinile aferente (stabilite prin contractul de prestări servicii nr. 66/05.06.2018) privind desfășurarea concursului de soluții în condiții optime. 
Având în vedere cele expuse în prezentul raport, apreciem că proiectul de hotărâre privind aprobarea cuantumului premiilor care urmează a fi acordate în urma organizării concursului de soluții cu tema ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu”, îndeplineşte condiţiile pentru a fi supus dezbaterii şi aprobării plenului Consiliului Local. 

